РАДОВАН ВУЧКОВИЋ

(1935–2016)

А

кадемик проф. др Радован Вучковић ро­ђен је 12. новембра 1935. у селу Три­је­би­не, опш­ти­на Сје­ни­ца, Србија. Основну школу завр­шио је у родном селу, а гим­на­зију је похађао у Сјеници, Но­вом Па­зару и Чачку. Ма­ту­рирао је 1956. у Новом Па­зару. Исте године упи­сао се на Фило­зоф­ски фа­кул­тет (историја југосло­вен­ских књи­жев­ност и срп­скохрватски је­зик) у Сарајеву, гдје је и ди­пло­мирао 1960. и исте године иза­бран за асис­тен­та. На истом факултету док­то­рирао је 1965. одбра­ном ди­серта­ци­је *Наша књи*­*жевна критика и Андри*­*ћево књи*­*жевно дело*, а потом је биран за доцента 1968, ванредног профе­сора 1973. и редов­ног 1978. године. У другој по­ловини шездесетих година у више наврата је био на студијском уса­вр­ша­ва­њу у Бечу и Мин­хену. Године 1970. изабран је за лек­тора за срп­ско­хрватски језик на Хум­­бол­то­вом уни­вер­зитету у Берлину, гдје је радио до је­сени 1971, када је прешао у Минхен (до­био је Хумболтову сти­пендију за младе научне радни­ке). Ту је остао до про­љећа 1973. године.

За до­п­ис­ног члана Ака­демије на­у­ка и ум­јетности Босне и Херцеговине изаб­ран је1984. године. Крајем 1993. напустио је Сарајево и прешао у Бео­град. За­послио се у Инсти­туту за књижевност и уметност, гдје је остао до пен­­­зи­они­сања 2000. го­дине. Истовремено, предавао је на Фил­о­з­офском фа­кул­­­­тету у Српском (Источ­ном) Сарајеву од 1998. до 2005. године. Један је од ос­нивача Акаде­мије наука и умјетности Републике Српске, њен редовни члан од 1997. и први секретар Одјељења књижевности и умјетности.

Добитник је: Шестоаприлске награде града Сарајева, Двадесет­седмо­јул­ске награде БиХ, те наградȃ „Свјетлост”, „Ћамил Сијарић”, „Лаза Ко­стић”, „Ђорђе Јовановић”, „Тодор Манојловић” и „Вук Филиповић”.

Академик Радован Вучковић преминуо је 5. јануара 2016. у Београду.

Важнија дјела: *Sudbina kritičara*, Sarajevo 1968; *Preobražaji i preo*­*braženja (O Antunu Branku Šimiću)*, Sarajevo 1969; *Književne analize*, Sarajevo 1972; *Pro­blemi, pisci, dela* I–VII, Sarajevo – Beograd – Istočno Sarajevo 1974–2015. (knj. I – Sarajevo 1974; knj. II – Sarajevo 1976; knj. III – Sarajevo 1979; knj. IV – Sa­ra­je­vo 1981; knj. V – Sarajevo 1988; књ. VI – Београд – Источно Сара­јево 2012; књ. VII – Београд – Источно Сарајево 2015); *Velika sinteza (O Ivi Andriću)*, Sarajevo 1974, Београд–Ниш 20112; *Poetika hrvatskog i srpskog eks*­*pre*­*sionizma*, Sarajevo 1979; *Модерна драма*, Сарајево 1982, Београд 2014; *Avan*­*gardna poe*­*zija*, Banja Luka 1984; *Krležina dela*, Sarajevo 1986; *Od Ćorovića do Ćopića*, Sa­rajevo 1989; *Moderna srpska proza*, *kraj XIX i početak XX veka*, Beograd 1990, Београд 2014; *Развој новије књижевности*, Сарајево 1991; *Српска авангардна проза*, Бео­град 2000; *Андрић – историја и личност*,Београд 2002; *У знаку тра*­*ди*­*ције и авангарде*,Београд 2004; *Модерни роман двадесетог века*,Источно Са­рајево2005, Београд 2013; *Војвођанска књи*­*жевна авангарда*, Зрењанин 2006; *Андрић – паралеле и рецепција*, Београд 2006; *Život i poezija Mubere Pašić*, Beo­grad 2007; *Писац, дело, читалац* (*о креативном писању, читању и интер*­*пре­та­цији*), Београд 2008; *Паралеле и укрштања*, Нови Сад 2009; *Проза српске ав­ан­гарде*, Бео­град 2011; *Поетика српске авангарде (експре*­*сио*­*низам)*, Београд 2011; *Ликови жена у Андрићевом делу*, Београд 2014; *Књижевно дело Милоша Црњанског*, Београд 2015.

Поред студија, огледа и есеја, об­јавио је књиге приповиједака – *Жива гроб*­*ница*, Сарајево 1990; *Тумарања*,Никшић 1995, Београд 20052; *Сарајевске ратне приче*, Београд1997; *Приче сара*­*јев*­*ских избјеглица*, Београд 1998; романе – *Жиго*­*сани*, Београд1995; *Смрт, буђење*, Београд 2011; књиге днев­ничко-путо­писне прозе – *Збогом, Сарајево*, Београд 1994, 20122; *У невремену*,Београд 2004; *Читање градова*,Београд 2010; *Пут на Исток*, Београд 2012; *Земље и градови*, Београд 2015.